20. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΚΗΣ ΝΑΥΤΙΛΙΑΣ Αριθ. 63558/37/69 της 2/7 Φεβρ. 1974  (ΦΕΚ Β΄ 132) Περί καθορισμού Ανωτάτων Τεχνικών Σχολών της αλλοδαπής προς εφαρμογήν του άρθρ. 5 παρ.1 του Α.Ν. 388/1968. Έχοντες υπ’ όψει: Το άρθρ. 5 παρ. 2 του Α.Ν. 388/1968 «περί συμπληρώσεως και τροποποιήσεως της «περί ελέγχου της Ναυσιπλοΐας και Επιθεωρήσεως Εμπορικών Πλοίων Νομοθεσίας», αποφασίζομεν: 1.Καθορίζομεν ως Ανωτάτας Τεχνικάς Σχολάς, προς εφαρμογήν του άρθρ. 5 παρ. 1 του Α.Ν. 388/1968 «περί συμπληρώσεως και τροποποιήσεως της «περί ελέγχου της Ναυσιπλοΐας και Επιθεωρήσεως Εμπορικών Πλοίων Νομοθεσίας» (ανωτ. αριθ. 11) τας εκ των εδρευουσών εις Ηνωμένας Πολιτείας Β. Αμερικής, Ηνωμένον Βασίλειον, Καναδάν, Γαλλίαν, Ιταλίαν, Δ. Γερμανίαν, Ολλανδίαν, Βέλγιον, Νορβηγίαν, Σουηδίαν και Δανίαν, ανεγνωρισμένας αρμοδίως, ως ομοταγείς του Εθνικού Μετσοβίου Πολυτεχνείου, ως αύται αναφέρονται εις τον πίνακα του υπ’ αριθ. 126/23.7.73 Παραρτήματος φύλλου Εφημερίδος της Κυβερνήσεως, ως εκάστοτε ισχύει και υπό τας δι’ εκάστην Σχολών τιθεμένας προϋποθέσεις αναγνωρίσεως. 2.Η υπ’ αριθ. 56686/1532/27.6.1968 απόφασις ΥΕΝ/ΔΕΝ 2ον, (ανωτ. αριθ. 12) εξακολουθεί ισχύουσα μόνον δια τους κεκτημένους ως και δι’ όσους ήθελον αποκτήσει μέχρι 31 Δεκ. 1976 (31.12.1976) τα υπ’ αυτής προβλεπόμενα προσόντα. 